b'\n_START_ARTICLE_\nAvaruuslennolle osallistuja\n_START_PARAGRAPH_\nAvaruuslennolle osallistuja (engl. spaceflight participant) on termi, jolla viitataan avaruuslennolle osallistuvaan henkil\xc3\xb6\xc3\xb6n, joka ei ole ammattimainen astronautti tai kosmonautti. Termi\xc3\xa4 k\xc3\xa4ytt\xc3\xa4v\xc3\xa4t l\xc3\xa4hinn\xc3\xa4 avaruusj\xc3\xa4rjest\xc3\xb6t, kuten NASA, ESA ja Roskosmos. Termill\xc3\xa4 voidaan viitata avaruusturistiin tai muuhun lennolle osallistuvaan ei-ammattimaiseen henkil\xc3\xb6\xc3\xb6n._NEWLINE_Avaruuslennolle osallistujat ovat toistaiseksi olleet kaupallisella sopimuksella Ven\xc3\xa4j\xc3\xa4n suorittamilla Sojuz-lennoilla, yht\xc3\xa4 poikkeusta lukuun ottamatta. Christa McAuliffen titteli sukkulalennolla oli avaruuslennolle osallistuja, vaikka sukkulalennoilla oli tuohon aikaan yleisesti k\xc3\xa4yt\xc3\xb6ss\xc3\xa4 my\xc3\xb6s termi "Payload specialist", joka kattoi kaupallisilla tai poliittisilla suhteilla lennoille osallistuvat ei-ammattimaiset astronautit._NEWLINE_M\xc3\xa4\xc3\xa4ritelmien v\xc3\xa4linen ero on luonteeltaan mielivaltainen, sill\xc3\xa4 puhtaasti eri titteleiden alla lennoille osallistuneiden henkil\xc3\xb6iden taustoja tarkastelemalla ei l\xc3\xb6ydy selke\xc3\xa4\xc3\xa4 johdonmukaista jaottelua.'